Malayalam Subtitles are best viewed using KM Player & Media Player Classic
മലയാള പരിഭാഷ തയ്യാറാക്കിയത് MSone - Malayalam Subtitles for Everyone
മലയാളം സബ്ടൈറ്റിലിന് സന്ദര്‍ശിക്കുക http://www.malayalamsubtitles.org/
പരിഭാഷ: ശ്രീധര്‍ Translation: Sree Dhar
രഷോമൊണ്‍ (RASHOMON)
ര്യുനോസുകെ അകുതഗാവ എഴുതിയ "യബു നൊ നാകാ" (ഇന് ദി ഗ്രോവ്) എന്ന കഥയെ ആസ്പദമാക്കി എടുത്തത്‌
തിരകഥ അകിര കുറൊസാവ (Akira Kurosawa) ഷിനൊബു ഹാഷിമോടോ (Shinobu Hashimoto)
ഛായഗ്രഹണം : കസ്സുവോ മിയഗാവ (Kazuo Miyagawa)
അഭിനേതാക്കൾ
തോഷിരോ മിഫുണെ (Toshiro Mifune)
മചികോ ക്യോ (Machiko Kyo)
തകാഷി ഷിമുറ (Takashi Shimura)
മസയുകി മോരി (Masayuki Mori)
മിനോരു ചിയാകി (Minoru Chiaki)
സംവിധാനം : അകിര കുറൊസാവ (Akira Kurosawa)
എനിക്ക് മനസ്സിലാവുന്നില്ല . എനിക്ക് ഒട്ടും മനസ്സിലാവുന്നില്ല.
എനിക്ക് തീരെ മനസ്സിലാവുന്നില്ല..
എനിക്ക് മനസ്സിലാവുന്നില്ല .
എന്താ പ്രശ്നം ??
എന്താണ് നിങ്ങള്ക്ക് മനസ്സിലാവാത്തത് ?
ഇത്ര വിചിത്രമായ ഒരു സംഭവം ഞാൻ എൻറെ ജീവിതത്തിൽ ഇതുവരെ കേട്ടിട്ടില്ല...
എന്നോട് പറയാമല്ലോ ?
നമ്മുടെ കൂട്ടത്തിൽ പണ്ഡിതനായ ഒരു പുരോഹിതൻ ഉള്ളതല്ലേ.
ഇല്ല, കിയോമിസ്സു ദേവാലയത്തിലെ ജ്ഞാനിയായ പുരോഹിതൻ പോലും....
ഇത്ര വിചിത്രമായ ഒരു സംഭവം ഇതിനു മുൻപ് കേട്ടിട്ടില്ല .
അപ്പൊ നിങ്ങള്ക്കും ഈ വിചിത്രമായ കഥയെക്കുറിച്ച് അറിയാമോ ??
ദാ ഇയാളും ഞാനും ആ കഥ നേരിട്ട് കേട്ടിട്ട് വരികയാണ് .
- എവിടെ വെച്ച് ?? - കോടതി വളപ്പിൽ വെച്ച് .
കോടതി വളപ്പിലോ ?
ഒരാൾ കൊല്ലപ്പെട്ടു.
ഒരെണ്ണമോ? അതിലിപ്പോ എന്താ ഇത്ര വിചിത്രം ?
ഈ കാണുന്ന കവാടത്തിനു മുകളിൽ ചെന്ന് നോക്കിയാൽ കാണാം, കുറഞ്ഞപക്ഷം 4-5 അനാഥശവങ്ങൾ .
ശരിയാണ് .
യുദ്ധം, ഭൂകമ്പം, കൊടുങ്കാറ്റ് ....
തീ, ക്ഷാമം, മാരകരോഗങ്ങൾ ......
ഒന്നിന് പിറകെ ഒന്നായി ദുരന്തങ്ങൾ മാത്രം.
ഇതിനു പുറമേ രാത്രികാലങ്ങളിൽ വന്നു കൊള്ളയടിക്കുന്ന കാട്ടുകൊള്ളക്കാരും....
എത്രയോ ആളുകള് ഈയാംപാറ്റ കണക്കെ മരിച്ചു വീഴുന്നത് ഞാനും കണ്ടിട്ടുണ്ട്,
പക്ഷെ ഇങ്ങനെ ഒരു കഥ ഞാൻ ജീവിതത്തിൽ ഇത് ആദ്യമായിട്ടാണ് കേൾക്കുന്നത് .
അതെ, ഭീകരം.
ഇത് കേട്ടതോടെ മനുഷ്യവർഗത്തിൽ എനിക്ക് വിശ്വാസം നഷ്ടപെട്ടു..
ഇത് കൊള്ളക്കാരെക്കാളും മാരകരോഗങ്ങളെക്കാളും,
തീയും, യുദ്ധവും ക്ഷാമവും, മറ്റു എല്ലാത്തിനേക്കാളും മൃഗീയമാണ്.
നോക്കൂ പുരോഹിതാ.
നിർത്തൂ നിങ്ങളുടെ പ്രഭാഷണം.
ഇവിടെ മഴ തോരുന്നത് വരെ ഇരിക്കുന്ന നേരത്ത് കേൾക്കാൻ രസമുണ്ടെന്നു തോന്നി ചോദിച്ചതാ .
പക്ഷെ പ്രഭാഷണം നൽകാനാണ് ഭാവമെങ്കിൽ, അതിലും ഭേദം ഈ മഴയുടെ ശബ്ദം കേട്ട് ഇരിക്കുന്നതാ .
ഞാൻ പറയുന്നത് മുഴുവൻ കേൾക്കൂ, അപ്പോൾ നിങ്ങൾക്ക് മനസ്സിലായേക്കും ഞാൻ എന്താണ് ഉദ്ദേശിച്ചത് എന്ന്.
മൂന്ന് പേരെയും എനിക്ക് മനസ്സിലാക്കാൻ പറ്റുന്നില്ല .
- ഏതു മൂന്ന് പേർ ?? - അത് ...
ഞാൻ പറയാം.
പതുക്കെ സമാധാനമായി പറഞ്ഞാൽ മതി .
ഈ മഴ അടുത്തൊന്നും നിൽക്കാൻ പോകുന്നില്ല.
രഷോമൊണ്‍
3 ദിവസങ്ങൾക്കു മുൻപായിരുന്നു.
മരം വെട്ടാനായി ഞാൻ കാട്ടിൽ പോയതാണ്.
പോലീസിൽ അറിയിക്കാൻ ഞാൻ എത്രയും പെട്ടെന്ന് ഓടി.
ഇന്ന്, 3 ദിവസങ്ങള്ക്ക് ശേഷം, എന്നെ കോടതിയിൽ വിളിപ്പിച്ചു മൊഴി നൽകാൻ
അതെ.
ഞാൻ ആണ് ആ ശവശരീരം ആദ്യമായി കണ്ടത് .
എന്താ? വാളോ കത്തിയോ വല്ലതും കണ്ടോന്നോ?
ഇല്ല, ഒന്നും തന്നെ ഇല്ല .
മരച്ചില്ലയിൽ കുടുങ്ങി കിടന്ന ഒരു തൊപ്പി,ഒരു സ്ത്രീയുടെ…
പിന്നെ നിലത്തു ചവിട്ടി അരച്ചപെട്ട നിലയില ഒരു സമുറായ് അണിയുന്ന തലപ്പാവ് .
ശവശരീരത്തിനടുത്തു മുറിച്ചിട്ട ഒരു കഷണം കയർ,
ഇലകൾക്ക് ഇടയിൽ ചുവന്ന വരയുള്ള തിളങ്ങുന്ന ഏലസ്സ് ഇട്ടു വെക്കുന്ന ഒരു പെട്ടി .
അതെ.
ഇത്ര മാത്രമേ ഞാൻ കണ്ടുള്ളൂ.
അതെ.
കൊല്ലപ്പെട്ടയാളെ മരിക്കുന്നതിനു മുൻപ് ഞാൻ കണ്ടിരുന്നു .
3 ദിവസങ്ങൾക്കു മുൻപാണ്, ഉച്ചനേരത്ത്.
സെകിയാമയിൽ നിന്നും യമഷീനയിലൊട്ടു പോകുന്ന വഴിയിൽ.
മൂടുപടം അണിഞ്ഞിരുന്നത് കൊണ്ട്, ആ സ്ത്രീയുടെ മുഖം എനിക്ക് കാണാൻ സാധിച്ചില്ല.
അയാളുടെ കയ്യിൽ വാളും, പിന്നെ ഒരു വില്ലും അസ്ത്രങ്ങളും ഉണ്ടായിരുന്നു.
അയാൾക്ക്‌ ഇങ്ങനെ ഒരു വിധി ഉണ്ടാകുമെന്ന് ഞാൻ ഒരിക്കലും പ്രതീക്ഷിച്ചില്ല.
മനുഷ്യജീവിതം ശരിക്കും പനിനീർതുള്ളി പോലെ ചപലവും ക്ഷണികവും ആണ് .
അയാൾക്ക്‌ ഇങ്ങനെ ഒരു അന്ത്യം വന്നത് കഷ്ടം തന്നെ.
ക്ഷമിക്കണം .
ഞാൻ പിടിച്ച ഈ മനുഷ്യൻ ആണ് തജോമാരു .
അതെ, കുപ്രസിദ്ധനായ കൊള്ളക്കാരൻ.
കഴിഞ്ഞ പ്രാവശ്യം എന്റെ കയ്യിൽ നിന്ന് കഷ്ടിച്ച് രക്ഷപെട്ടപ്പോഴും ഇയാൾ ഇത് പോലെ തന്നെ ആയിരുന്നു.
അപ്പോഴും ഇതേ വാൾ ഉണ്ടായിരുന്നു ഇയാളുടെ പക്കൽ.
2 ദിവസം മുൻപ്, സന്ധ്യ നേരത്ത്, കത്സുര നദിക്കരയിൽ വെച്ച് ..
എന്ത് പറ്റി ??
പരുന്തിൻ തൂവൽ വച്ച 17 അസ്ത്രങ്ങൾ ഉണ്ടായിരുന്നു,
കൂടെ ഒരു തോൽ പതിച്ച വില്ലും ഒരു കുതിരയും.
എല്ലാം ആ കൊല്ലപെട്ട ആളുടെ ആയിരുന്നു.
വിരോധാഭാസം നോക്കണേ, കട്ടെടുത്ത കുതിരപ്പുറത്തു നിന്ന് വീണു പോയ തജോമാരു,
ഇയാൾക്ക് ദൈവം കൊടുത്ത ശിക്ഷ തന്നെ .
ഞാൻ കുതിരപ്പുറത്തു നിന്ന് വീണെന്നോ? വിഡ്ഢി !!!
അന്നേ ദിവസം ...
ഞാൻ കുതിരപ്പുറത്ത് കയറി പോകുകയായിരുന്നു പെട്ടെന്നു ദാഹം തോന്നി.
ഒസാക യുടെ അടുത്തുള്ള ഒരു അരുവിയിൽ നിന്നും ഞാൻ വെള്ളം കുടിച്ചു.
ആ വെള്ളത്തിൽ വല്ല വിഷപ്പാമ്പും ചത്ത്‌ കിടക്കുന്നുണ്ടായിരിക്കണം.
കുറച്ചു കഴിഞ്ഞപ്പോൾ എനിക്ക് വല്ലാത്ത വയറു വേദന അനുഭവപ്പെട്ടു.
ആ നദിക്കര എത്തുമ്പോഴേക്കും എനിക്ക് സഹിക്കാൻ പറ്റാത്ത വേദന ആയിരുന്നു.
അതുകൊണ്ട് ഞാൻ കുതിര പുറത്തു നിന്നും ഇറങ്ങി ആ പാടത്ത് തന്നെ ഇരുന്നു.
വീണതാണത്രെ!!
വിഡ്ഢിക്കു എന്നും വിഡ്ഢിതരങ്ങളെ ചിന്തിക്കാൻ കഴിയൂ.
ഇന്നല്ലെങ്ങിൽ നാളെ നിങ്ങൾ എന്നെ കൊല്ലും എന്നറിയാം,
അത് കൊണ്ട് ഞാൻ ഒന്നും മറച്ചു വെക്കുന്നില്ല.
ഈ തജോമാരു എന്ന ഞാൻ തന്നെ ആണ് അയാളെ കൊന്നത്.
3 ദിവസം മുന്പാണ് ഞാൻ ആ ദന്പതികളെ കണ്ടത്. നല്ല ഉഷ്ണമുള്ള ഒരു മദ്ധ്യാഹ്നം ആയിരുന്നു.
പെട്ടന്ന് ഒരു തണുത്ത കാറ്റടിച്ചു ഇലകളൊക്കെ ഉലഞ്ഞാടി.
ആ കാറ്റടിച്ചില്ലായിരുന്നെങ്കിൽ, ഞാൻ അയാളെ കൊല്ലാതിരുന്നെനെ.
ഒരു മിന്നാരം പോലെ ഞാൻ അവളെ കണ്ടു പിന്നീടവൾ മറഞ്ഞു .
ചിലപ്പോൾ അതുകൊണ്ടായിരിക്കും.
ഒരു ദേവതയെ കണ്ടത് പോലെ ആണ് എനിക്ക് തോന്നിയത്.
ആ നിമിഷം ഞാൻ തീരുമാനിച്ചു അയാളെ കൊന്നിട്ടായാലും അവളെ സ്വന്തമാക്കും എന്ന് .
കൊല്ലാതെ തന്നെ അവളെ സ്വന്തമാക്കാൻ ആയെങ്കിൽ അത്രയും നല്ലത്.
എന്റെ ഉദ്ദേശം അയാളെ കൊല്ലാതെ അവളെ തട്ടിയെടുക്കുക ആയിരുന്നു.
പക്ഷെ അത് യമഷീന പോകുന്ന വഴിയിൽ വെച്ച് സാധിക്കില്ല.
എന്ത് വേണം നിങ്ങൾക്കു?
എന്താണിത് ??
വെറുതെ സംശയിക്കണ്ട.
ഇത് കണ്ടോ? കൊള്ളാമോ?
സൂക്ഷിച്ചു നോക്കൂ.
അവിടെ കുറച്ചു പൊലിഞ്ഞ കെട്ടിടങ്ങൾ ഉണ്ട്.
അതിനിടയിൽ കുഴിച്ചപ്പോൾ എനിക്ക് കുറച്ചു നല്ല വാളുകളും കണ്ണാടികളും കിട്ടി .
ആരും കാണാതെ അതെല്ലാം ഞാൻ ആ കുന്നിനു പുറകിൽ ഒരു തോട്ടത്തിൽ കുഴിച്ചിട്ടു.
നിങ്ങൾക്ക് വേണമെങ്കിൽ അതൊക്കെ കുറഞ്ഞ വിലയ്‌ക്ക്‌ ഞാൻ തരാം.
അവിടെയാണ് .
മുന്നിൽ നടക്കു.
അവിടെയാണ്, ആ മരങ്ങൾക്കപ്പുറം .
നിങ്ങളുടെ ഭർത്താവിനു നല്ല സുഖമില്ല.
അവളുടെ മുഖമാകെ വിളർത്തു.. ഉറഞ്ഞ കണ്ണുകളാൽ എന്നെ തുറിച്ചു നോക്കി,
അവളുടെ മുഖഭാവം ഒരു കൊച്ചുകുട്ടിയുടേത് പോലെ തീക്ഷ്ണമായിരുന്നു.
അത് കണ്ടപ്പോൾ എനിക്ക് അയാളോട് അസൂയ തോന്നി പെട്ടെന്ന് ഒരു വെറുപ്പ്‌ തോന്നി.
ആ മരത്തിൽ കെട്ടിയിട്ടപ്പോൾ അയാളുടെ അവസ്ഥ എത്ര ദയനീയമാണ് എന്ന് അവളെ കാണിക്കാൻ തോന്നി .
അത് വരെ തോന്നാത്ത പല ചിന്തകളും എന്റെ മനസ്സിൽ വരാൻ തുടങ്ങി.
ഇത്രക്ക് തീവ്രത ഒരു സ്ത്രീയിൽ ഞാൻ ആദ്യമായിട്ടാണ് കാണുന്നത്.
അങ്ങനെ അയാളെ കൊല്ലാതെ തന്നെ അവളെ ഞാൻ സ്വന്തമാക്കി.
അപ്പോഴും അയാളെ കൊല്ലാനുള്ള ഉദ്ദേശം എനിക്കില്ലായിരുന്നു.
പക്ഷെ ...
നിൽക്കൂ!
ഒന്നുകിൽ എന്റെ ഭർത്താവ് മരിക്കണം അല്ലെങ്കിൽ നിങ്ങൾ മരിക്കണം.
രണ്ടിൽ ഒരാൾ മരിച്ചേ തീരൂ.
എന്റെ ഈ നാണക്കേട്‌ 2 ആളുകൾ അറിഞ്ഞിരിക്കുന്നതിലും ഭേദം ഞാൻ മരിക്കുന്നതാ.
ജയിക്കുന്ന ആൾക്ക് ഞാൻ സ്വന്തം.
അങ്ങനെ അയാളെ എനിക്ക് കൊല്ലാതെ നിവർത്തി ഇല്ലായിരുന്നു, പക്ഷെ അത് എനിക്ക് മാന്യമായ രീതിയിൽ ചെയ്യാനായിരുന്നു താല്പര്യം.
അയാൾ നന്നായി തന്നെ പൊരുതി ഞങ്ങളുടെ വാളുകൾ 23 തവണ കൂട്ടിമുട്ടി.
അത്രയ്ക്ക് മതിപ്പുളവാക്കിയത് കൊണ്ടാണ് ഇപ്പോഴും അത് ഓർമയിൽ ഉള്ളത്.
എന്നോട് പൊരുതിയ ആരും ഇത് വരെ 20 തവണയിലധികം വാളാൽ എറ്റുമുട്ടിയിട്ടില്ല.
എന്ത്? ആ സ്ത്രീയോ??
എനിക്ക് അറിയില്ല.
അയാളെ കൊന്നു ഞാൻ തിരിഞ്ഞു നോക്കിയപ്പോൾ അവരെ കണ്ടില്ല.
ഞങ്ങൾ തമ്മിലുള്ള പോരാട്ടം കണ്ടു പേടിച്ചു ഓടിയതാവാം.
ഞാൻ ഓടി ആ കാട്ടുപാത തുടങ്ങുന്നിടത് പോയി നോക്കി.
അവിടെ ആകെ ഉണ്ടായിരുന്നത് മേഞ്ഞുകൊണ്ടിരുന്ന അവളുടെ കുതിര മാത്രമാണ്.
അവളുടെ തീക്ഷ്ണസ്വഭാവമാണ് എന്നെ ആകർഷിച്ചത്,
പക്ഷെ അവസാനം അവളും മറ്റു സ്ത്രീകളെ പോലെ തന്നെ ആണെന്ന് തെളിയിച്ചു.
അവളെ അന്വേഷിക്കാൻ പോലും ഞാൻ നിന്നില്ല .
എന്ത്? അയാളുടെ വാളോ ?
അത് നഗരത്തിൽ വിറ്റ് ഞാൻ കള്ള് വാങ്ങി.
എന്ത്? അവളുടെ കത്തിയോ ??
അതിൽ മുത്ത്‌ പതിച്ചിരുന്നു. വിലപ്പിടിപ്പുള്ളതാണ് എന്ന് തോന്നുന്നു .
അതിന്റെ കാര്യം ഞാൻ മറന്നേ പോയി. മണ്ടത്തരമായി പോയി.
ഞാൻ ചെയ്ത ഏറ്റവും വലിയ തെറ്റ്!
കൊള്ളക്കാരുടെ ഇടയിൽ പോലും പെണ്ണ് പിടിത്തത്തിന്റെ കാര്യത്തിൽ തജോമാരു പ്രസിദ്ധനാണ് .
എന്തിനധികം പറയണം, കഴിഞ്ഞ ശിശിരത്തിൽ, ഒരു യുവതി അവരുടെ തോഴിയോടൊപ്പം ദേവാലയത്തിൽ പോയതാണ്.
2 പേരുടെയും മൃതദേഹം കുന്നിന്മുകളിൽ നിന്നാണ് പിന്നീട് കണ്ടെടുത്തത്. അതും ഇവാൻ തന്നെ ആയിരിക്കും ചെയ്തത്.
ആർക്കറിയാം, ആ സ്ത്രീക്ക് എന്ത് സംഭവിച്ചു എന്ന് ?
അവർ കോടതിയിൽ എത്തിയിരുന്നു.
പോലീസ് അന്വേഷിക്കുമ്പോൾ അവർ ദേവാലയത്തിനകത്തു ഒളിച്ചിരിക്കുകയായിരുന്നു.
അത് കള്ളമാണ്.
എല്ലാം കള്ളമാണ് തജോമാരു പറഞ്ഞതും ആ സ്ത്രീ പറഞ്ഞതും .
കള്ളം പറയുന്നത് മനുഷ്യ്സ്വഭാവമല്ലേ.
പലപ്പോഴും നമ്മൾ നമ്മളോട് തന്നെ സത്യസന്ധത കാണിക്കാറില്ല.
ശരിയായിരിക്കാം .
പക്ഷെ മനുഷ്യൻ ബലഹീനൻ ആയതു കൊണ്ടാണ് കള്ളം പറയുന്നത്, സ്വന്തം മനസാക്ഷിയോട് പോലും .
വീണ്ടും പ്രഭാഷണം !!
കേള്ക്കാൻ രസമുള്ളിടത്തോളം അത് സത്യമാണോ നുണയാണോ എന്നുള്ളത് എനിക്ക് പ്രശ്നമല്ല .
ആ സ്ത്രീക്ക് എന്താണ് പറയാൻ ഉണ്ടായിരുന്നത്?
അവർ പറഞ്ഞത് തജോമാരു പറഞ്ഞ കഥയിൽ നിന്നും തികച്ചും വ്യത്യസ്തമായിരുന്നു.
അവരുടെ മുഖത്ത് അയാൾ പറഞ്ഞ തീക്ഷ്ണത ഒന്നും ഉണ്ടായിരുന്നില്ല .
അവളുടെ ശോകം നിറഞ്ഞ മുഖം അനുകകമ്പ ഉളവാക്കുന്നതായിരുന്നു.
ആ നീല ഉടുപ്പിട്ട ആൾ ,
എന്നെ കീഴ്പെടുത്തിയ ശേഷം ,
ഗർവ്വോടെ താൻ കുപ്പ്രസിദ്ധനായ തജോമാരു ആണ് എന്ന് പറഞ്ഞു ,
എന്നിട്ട് കെട്ടിയിട്ടിരുന്ന എന്റെ ഭർത്താവിനെ നോക്കി കളിയാക്കി ചിരിച്ചു.
എത്ര തുടിച്ചിട്ടുണ്ടാകും അദ്ദേഹം.
അദ്ദേഹം പിടയുന്തോറും,
കെട്ടിയിരുന്ന കയർ കൂടുതൽ വരിഞ്ഞു മുറുകുകയായിരുന്നു.
ഞാൻ അദ്ദേഹത്തിന്റെ അടുത്തേക്ക് ഓടി, ഓടാൻ ശ്രമിച്ചു എന്ന് വേണം പറയാൻ.
ഇപ്പോഴും ആ കണ്ണുകളെ കുറിച്ച് ഓർക്കുന്പോൾ,
എന്റെ രക്തം ഉറഞ്ഞു പോകും.
ആ കണ്ണുകളിൽ ഞാൻ കണ്ടത് ദേഷ്യമോ,
ശോകമോ അല്ല,
മറിച്ചു ഒരു തണുത്തുറഞ്ഞ വെറുപ്പ്‌ നിറഞ്ഞ നോട്ടം ആണ്.
അരുത് !
എന്നെ അങ്ങനെ നോക്കരുത്.
ക്രൂരമാണ് ഈ നോട്ടം.
എന്നെ തല്ലിക്കോളൂ,
കൊന്നോളൂ , പക്ഷെ അങ്ങനെ നോക്കരുത്. ദയവു ചെയ്തു നിർത്തൂ.
കൊല്ലൂ എന്നെ.
ഈ നിമിഷം തന്നെ കൊന്നേക്കു.
നിർത്തൂ.
അരുത്.
ദയവു ചെയ്തു ഇങ്ങനെ നോക്കരുത്.
അതിനു ശേഷം ഞാൻ മയങ്ങി വീണു എന്ന് തോന്നുന്നു.
ബോധം തിരിച്ചു വന്നു ചുറ്റിലും നോക്കിയപ്പോൾ ....
ഞാൻ ഞെട്ടിപ്പോയി.
ഞാൻ കണ്ടത് എന്റെ കത്തി നെഞ്ചിൽ തുളച്ചു മരിച്ചു കിടക്കുന്ന എന്റെ ഭർത്താവിനെ ആണ്
ഞാൻ നടുങ്ങിയിരിക്കുകയായിരുന്നു.
ഞാൻ എങ്ങനെ ആ കാട്ടിനു പുറത്തെത്തി എന്ന് എനിക്ക് ഓർമയില്ല.
പക്ഷെ എനിക്ക് ബോധം തിരിച്ചു കിട്ടിയപ്പോൾ,
ഞാൻ ആ കുന്നിൻ ചുവട്ടിൽ ഉള്ള
തടാകത്തിന്റെ കരയിലായിരുന്നു.
ഞാൻ ആ തടാകത്തിലേക്ക് എടുത്തു ചാടി .
എന്തൊക്കെയോ ചെയ്യാൻ ശ്രമിച്ചു .
പക്ഷെ ആത്മഹത്യ ചെയ്യാനായില്ല .
എന്നെ പോലെ ഒരു പാവം നിരാലംബയായ സ്ത്രീ എന്തു ചെയ്യാനാ ?
ഓഹോ, കേൾക്കുന്തോറും കുഴക്കുന്നതാണല്ലോ ഈ കഥ.
പക്ഷെ സ്ത്രീകൾ എല്ലാവരെയും കണ്ണീരു കാണിച്ചു മയക്കും.
They even fool themselves.
അത് കൊണ്ട് ഇപ്പോഴും സ്ത്രീ പറയുന്നത് വിശ്വസിക്കുന്നത് ബുദ്ധിയല്ല.
പക്ഷെ മരിച്ചയാളുടെ കഥ കേട്ടാൽ --
അയാള് മരിച്ചില്ലേ ! ഇനി എന്ത് കഥ പറയാനാണ്?
ഒരു കോമരം വഴി അയാൾ സംസാരിച്ചു .
നുണയാണ്! എല്ലാം നുണയാണ് !.
മരിച്ചയാൾ എന്തിനു നുണ പറയണം ?.
അതെന്താ അങ്ങനെ പറഞ്ഞത് ??
ഒരാൾ ഇത്രയ്ക്കു പാപിയായിരിക്കും എന്ന് എനിക്ക് വിശ്വസിക്കാനാവില്ല .
നിങ്ങളുടെ ഇഷ്ടം .
പക്ഷെ ശരിക്കും നന്മ നിറഞ്ഞവർ ഉണ്ടോ, ഈ ഭൂമിയിൽ ??
നന്മ എന്നുള്ള ആശയം തന്നെ ഒരു മിഥ്യ ആയിരിക്കും ചിലപ്പോൾ .
എന്തു ഭയാനകം --
അയാൾ നടന്ന ദുര്യോഗങ്ങൾ മറക്കാൻ വേണ്ടി,
മിഥ്യയായ ആശയങ്ങളിൽ വിശ്വസിക്കുന്നതാവാം .
അതല്ലേ എളുപ്പം . - വിഡ്ഢിത്തം .
അതൊക്കെ വിടൂ .
കൊല്ലപ്പെട്ടയാൾ എന്താണ് പറഞ്ഞത് ?
ഞാൻ ഇപ്പൊൾ ഇരുട്ടിലാണ് .
ഇരുട്ടിൽ നരകിക്കുകയാണ് .
എന്നെ ഈ നരകത്തിലേക്ക് തള്ളിയിട്ട എല്ലാവരും നശിച്ചു പോകട്ടെ .
ആ കൊള്ളക്കാരൻ എന്റെ ഭാര്യയെ ആക്രമിച്ചതിന് ശേഷം, അവളെ സമാധാനിപ്പിക്കാൻ ശ്രമിച്ചു.
അവൾ ആ ഇലകൾക്കിടയിൽ തലകുനിച്ചു ഇരുന്നു .
കൊള്ളക്കാരൻ സൂത്രശാലിയായിരുന്നു.
അവളുടെ ചാരിത്രം കളങ്കപ്പെട്ടതിനാൽ ,
അവൾക്കു ഇനി ഭർത്താവിന്റെ കൂടെ ജീവിക്കാൻ നിവർത്തി ഇല്ല .
എന്ത് കൊണ്ട് ഭർത്താവിനെ ഉപേക്ഷിച്ചു കൊള്ളക്കാരനെ കല്യാണം കഴിച്ചുകൂടാ ??
സ്നേഹം ഉള്ളത് കൊണ്ടാണ് അവളെ സ്വന്തമാക്കാൻ ശ്രമിച്ചത് എന്ന് അയാള് പറഞ്ഞു .
അത് കേട്ടപ്പോൾ, ബോധം തെളിഞ്ഞ പോലെ അവൾ തല ഉയർത്തി നോക്കി .
അവൾ ഒരിക്കലും ഇത്ര സുന്ദരിയായി കാണപെട്ടിട്ടില്ല .
നിസ്സഹായനായ ഭർത്താവിന്റെ മുന്നിൽ വെച്ച് ആ കൊള്ളക്കാരനോട്
എന്റെ സുന്ദരിയായ ഭാര്യയുടെ പ്രതികരണം എന്തായിരുന്നെന്നോ ?!
എവിടെ വേണമെങ്കിലും വരാം .
എന്നെ എങ്ങോട്ടെങ്ങിലും കൊണ്ടുപോകൂ .
അതാണ്‌ അവൾ പറഞ്ഞത് .
പക്ഷെ അവളുടെ പാപം അതോടെ തീർന്നില്ല
ഇല്ലെങ്ങിൽ ഈ ഇരുട്ടിൽ കിടന്നു നരകിക്കേണ്ട അവസ്ഥ എനിക്ക് വരില്ലായിരുന്നു .
അയാളെ കൊല്ലൂ .
അയാള് ജീവിച്ചിരിക്കുമ്പോൾ എനിക്ക് നിങ്ങളുടെ കൂടെ ജീവിക്കാൻ പറ്റില്ല .
കൊന്നേക്കൂ അയാളെ !
ആ വാക്കുകൾ, എന്നെ ഇരുട്ടിന്റെ ആഴങ്ങളിലേക്ക് പറത്താൻ വന്ന
ഒരു കൊടുങ്കാറ്റു പോലെ ആയിരുന്നു.
ഇതിലും നിന്ദ്യമായ ഒരു വാചകം, ഒരു മനുഷ്യജീവി പറയുന്നത് കേട്ടിട്ടുണ്ടോ എവിടെയെങ്കിലും ?
അത് കേട്ട് ആ കൊള്ളക്കാരൻ പോലും ഞെട്ടിത്തരിച്ചു .
അയാളെ കൊല്ലൂ.
ഇവളെ എന്താണ് ഞാൻ ചെയ്യേണ്ടത് ??
കൊല്ലണോ അതോ വെറുതെ വിടണോ ? ഒന്ന് മൂളിയാൽ മാത്രം മതി .
ആ വാക്കുകൾ പറഞ്ഞ ഒരേ ഒരു കാരണത്തിന് അയാളുടെ തെറ്റുകളെല്ലാം ക്ഷമിക്കാൻ ഞാൻ തയ്യാറായിരുന്നു .
കൊല്ലണോ അതോ വെറുതെ വിടണോ?
എത്ര നാഴികകൾ കടന്നു പോയി എന്ന് അറിയില്ല .
അവൾ രക്ഷപെട്ടു പോയി. എന്റെ വിധി എന്തെന്ന് ആലോചിച്ചു ഞാൻ ഇരുന്നു .
വളരെ നിശ്ശബ്ദമായിരുന്നു .
ഒരു കരച്ചിൽ ഞാൻ കേട്ടു .
ആരോ കരയുന്നുണ്ടായിരുന്നു .
ആരാണത് ?
വീണ്ടും നിശ്ശബ്ദത .
ശ്മശാനമൂകത !
പെട്ടെന്ന് സൂര്യൻ മറഞ്ഞകന്നു .
എന്റെ ചുറ്റും നിശ്ശബ്ദത .
ആ നിശ്ശബ്‌ദതയിൽ ഞാൻ കിടന്നു .
അപ്പോൾ ആരോ പതുക്കെ എന്റെ അടുത്ത് വന്നു .
എന്നിട്ട് ആ കത്തി എന്റെ നെഞ്ചിൽ നിന്നും പതുക്കെ വലിച്ചൂരി .
നുണയാണ് അത് !
അവിടെ കത്തിയൊന്നും ഉണ്ടായിരുന്നില്ല അയാൾ വാളാൽ ആണ് കൊല്ലപ്പെട്ടത് .
ഇത് കൂടുതൽ രസകരമായി വരികയാണല്ലോ .
നിങ്ങൾ അവിടെ നടന്നതെല്ലാം കണ്ടുവല്ലേ .
പിന്നെ എന്താ ഇതൊന്നും കോടതിയിൽ പറയാതിരുന്നത്?
എനിക്ക് ഈ പ്രശ്നങ്ങളിൽ ഒന്നും ഉൾപ്പേടാൻ ആഗ്രഹമില്ല .
അതിനെന്താ, ഇവിടെ പറയാമല്ലോ ?
എന്നോട് പറയൂ .
നിങ്ങളുടെ കഥ വളരെ രസകരമാണ് .
എനിക്ക് കേൾക്കണ്ട . മതിയായി ഈ നടുക്കുന്ന കഥകൾ .
ഈ കാലത്ത് വളരെ സാധാരണമാണ് ഭയപ്പെടുത്തുന്ന കഥകൾ .
ഈ രഷോമൊണ്‍ കവാടത്തിൽ ഒരു പിശാച് താമസമുണ്ടെന്നു പോലും ഒരു കഥയുണ്ട്
മനുഷ്യന്റെ ക്രൂരതയിൽ നിന്നും ഉടലെടുക്കുന്ന ഭയത്താൽ വിശപ്പടക്കുന്ന ഒരു സത്വം .
പറയൂ, നിങ്ങൾക്ക് സത്യം എത്രത്തോളം അറിയാം ?
ആ സ്ത്രീയുടെ തൊപ്പി എനിക്ക് കുന്നിൽ നിന്ന് കിട്ടി .
അത് നിങ്ങൾ മുൻപേ പറഞ്ഞല്ലോ.
ഒരു 30 അടി അപ്പുറത്ത്, ഒരു സ്ത്രീയുടെ കരച്ചിൽ കേൾക്കുന്നുണ്ടായിരുന്നു .
ഒരു കുറ്റിക്കാട്ടിൽ ഒളിച്ചിരുന്ന് നോക്കിയപ്പോൾ, ബന്ധിക്കപെട്ട അവസ്ഥയില ഒരാൾ,
പിന്നെ കരഞ്ഞു കൊണ്ടിരിക്കുന്ന ഒരു സ്ത്രീയും തജോമാരുവും .
അപ്പൊ ശവശരീരം കണ്ടു എന്ന് പറഞ്ഞത് കള്ളം ആണല്ലേ .
എനിക്ക് ഈ പ്രശ്നങ്ങളിൽ ഒന്നും ഉൾപ്പേടാൻ ആഗ്രഹമില്ലായിരുന്നു .
ശരി .
തുടർന്ന് പറയൂ . തജോമാരു എന്ത് ചെയ്യുകയായിരുന്നു ?
അയാള് ആ സ്ത്രീയുടെ മുൻപിൽ മുട്ടുകുത്തി നിന്ന് ക്ഷമ യാചിക്കുകയായിരുന്നു .
ഇത് വരെ ഞാൻ ഒരുപാട് ആഗ്രഹിച്ച എന്തും കൈക്കലാക്കിയിട്ടെ ഉള്ളു .
പിന്നീടു പശ്ചാത്തപിക്കെണ്ടല്ലോ .
പക്ഷെ ഇന്ന് അങ്ങനെ അല്ല .
എനിക്ക് നിന്നെ കിട്ടി, പക്ഷെ അത് പോരാ എന്ന് മനസ്സ് പറയുന്നു. വല്ലാത്ത വിഷമം ആണ് ഇത് .
എന്റെ ഭാര്യ ആയിക്കോടെ നിനക്ക്? .
എല്ലാവരെയും വിറപ്പിക്കുന്ന കൊള്ളക്കാരൻ തജോമാരു നിന്റെ മുൻപിൽ നിന്ന് കൈകൂപ്പി യാചിക്കുകയാണ്.
നിനക്ക് ഇഷ്ടമല്ലെങ്കിൽ ഞാൻ ഈ കൊള്ളയും കൊലയും എല്ലാം നിർത്താം .
നമ്മൾക്ക് ഒരു ജീവിതകാലം മുഴുവൻ സുഖമായി ജീവിക്കാനുള്ളത് ഞാൻ എന്റെ കയ്യിലുണ്ട് .
നിനക്ക് ഞാൻ കൊള്ളയടിച്ചു സമ്പാദിച്ച കാശ് വേണ്ടാ എന്നുണ്ടെങ്കിൽ ഞാൻ എന്തെങ്ങിലും തൊഴിൽ ചെയ്തു സമ്പാദിക്കാം .
വഴിയരികിൽ ചില്ലരസാധനങ്ങൾ വിറ്റു ജീവിക്കാൻ പോലും ഞാൻ തയ്യാറാണ് .
ഞാൻ എന്തും ചെയ്യാം, നീ എന്റെ കൂടെ വരുമെങ്കിൽ .
എന്നെ ഭർത്താവായി സ്വീകരിക്കൂ .
ഇല്ല എന്ന് പറഞ്ഞാൽ, നിന്നെ കൊല്ലാതെ എനിക്ക് നിവർത്തി ഇല്ല .
ദയവു ചെയ്ത് സമ്മതിക്കൂ .
കരച്ചിൽ നിർത്തി എന്തെങ്ങിലും പറയൂ .
എന്റെ ഭാര്യ ആകാൻ തയ്യാറാണെന്ന് പറയൂ !
പറയൂ !
ഒരിക്കലും സാധ്യമല്ല .
കേവലം ഒരു സ്ത്രീ ആയ ഞാൻ എന്ത് പറയാനാണ് ?
മനസ്സിലായി, ഇത് ഞങ്ങൾ ആണുങ്ങൾ തീരുമാനിക്കണം എന്നല്ലേ നീ ഉദ്ദേശിച്ചത്.
നിൽക്കൂ !
ഇങ്ങനെ ഒരു സ്ത്രീക്ക് വേണ്ടി എന്റെ ജീവൻ ഹോമിക്കാൻ ഞാൻ ഒരുക്കമല്ല .
നീ രണ്ടു പുരുഷന്മാരുടെ കൂടെ ശയിച്ചവളല്ലേ, എന്തിനാണ് നീ ഇനിയും ജീവിച്ചിരിക്കുന്നത്‌ ?
ഗുണംപിടിക്കില്ല !
ഈ നാണമില്ലാത്ത വേശ്യയെ എനിക്ക് വേണ്ട നിങ്ങള്ക്ക് തന്നെ എടുക്കാം ഇവളെ .
ഈ സ്ഥിതിയിൽ ആ കുതിര നഷ്ടപെട്ടാൽ എനിക്ക് ഇവളെ നഷ്ടപെടുന്നതിലും കൂടുതൽ വേദനിക്കും .
- നിൽക്കൂ ! - എന്റെ പിന്നാലെ വരരുത് !
നിന്റെ കരച്ചിൽ നിർത്തൂ . അതിലൊന്നും ഇനി എന്റെ മനസ്സലിയില്ല .
നിർത്തൂ അവളെ ചീത്ത പറയല്ലേ .
സ്ത്രീകൾ പൊതുവേ ദുർബലരാണ് .
നിങ്ങളാണ് ദുർബലൻ .
നിങ്ങൾ ഒരു നല്ല ഭർത്താവാണെങ്കിൽ ......
എന്ത് കൊണ്ട് അവസരം കിട്ടിയിട്ടും ഇയാളെ കൊന്നില്ല ?
എന്നിട്ട് പറയൂ എന്നോട് പോയ്‌ ചാവാൻ അതാണ്‌ ആണത്തം .
നിങ്ങളും ഒരു ആണല്ല .
നിങ്ങൾ തജോമാരു ആണ് എന്ന് അറിഞ്ഞപ്പോഴേ ഞാൻ കരച്ചിൽ നിർത്തി .
മടുപ്പിക്കുന്ന ചിട്ടയായ എന്റെ ജീവിതം എന്ന ഈ പ്രഹസനം എനിക്ക് മതിയായി .
ഞാൻ എന്റെ മനസ്സിൽ വിചാരിച്ചു " തജോമാരു എന്നെ ഇതിൽ നിന്നും മോചിപ്പിക്കുമായിരിക്കും" എന്ന്.
"എന്നെ ഇതിൽ നിന്ന് അയാള് മോചിപ്പിച്ചാൽ, ഞാൻ അയാൾക്ക്‌ വേണ്ടി എന്ത് ചെയ്യും" എന്ന്
എന്റെ മനസ്സിൽ ഞാൻ വിചാരിച്ചതാണ് .
പക്ഷെ നിങ്ങളും എന്റെ ഭാർത്താവിനെ പോലെ ഒരു കിഴങ്ങൻ ആണ് .
ഒന്ന് ഓർക്കുക : തീവ്രമായി സ്നേഹിക്കുന്ന ഒരാളെ ആണ് സ്ത്രീക്ക് ഇഷ്ടം .
ഒരാൾ തൻറെ പെണ്ണിൻറെ മനസ്സ് കീഴടക്കേണ്ടത് വാളാൽ ആണ്.
എനിക്ക് മരിക്കണ്ട !
അതാണ്‌ ശരിക്കും നടന്നത് .
ഞാൻ കള്ളം പറയാറില്ല എന്റെ സ്വന്തം കണ്ണുകൾ കൊണ്ട് കണ്ടതാണ് ഇത് .
അത് ഞാൻ വിശ്വസിക്കില്ല .
സത്യമാണ് ഇത്, ഞാൻ കള്ളം പറയാറില്ല .
ആരും കള്ളം പറയാൻ പോകുന്നു എന്ന് പറഞ്ഞ ശേഷം അല്ല കള്ളം പറയുന്നത് .
എന്ത് ഭീകരമാണ് ഇത് .
മനുഷ്യന് മനുഷ്യനിൽ വിശ്വാസം ഇല്ലെങ്ങിൽ ഈ ഭൂമി നരകതുല്യം ആണ് .
ശരി ആണ് ! ഈ ഭൂമി നരകതുല്യം ആണ് !
ഇല്ല എനിക്ക് ഇപ്പോഴും മനുഷ്യരിൽ വിശ്വാസം ഉണ്ട് .
ഇത് ഒരു നരകമാവുന്നത് എനിക്ക് കാണാൻ സാധിക്കില്ല .
ഒച്ചയെടുത്തു സംസാരിച്ചിട്ടു കാര്യമില്ല .
ആലോചിച്ചു നോക്കൂ . ഈ 3 കഥകളിൽ ഏതാണ് വിശ്വസനീയം ?
ഒരു നിശ്ചയവും ഇല്ല .
മനുഷ്യന്മാരുടെ പ്രവൃത്തികൾ മനസ്സിലാക്കാൻ പറ്റുന്നതിലും അതീതമാണ് .
എന്താണ് ഈ ചെയ്യുന്നത് ??
എന്തായാൽ നിനക്കെന്താ ?
- വളരെ മോശമാണ് ഇത് ! - മോശമോ ??
ഞാൻ അല്ലെങ്കിൽ വേറെ ആരെങ്കിലും എടുക്കും. അപ്പൊ പിന്നെ ഞാൻ തന്നെ എടുത്താൽ എന്താ ?
- ഇത് നീചമാണ് . - നീചമോ ?
അപ്പോൾ ഈ കുഞ്ഞിന്റെ മാതാപിതാക്കളോ ?
അവരുടെ ആവശ്യം കഴിഞ്ഞപ്പോൾ കുഞ്ഞിനെ തെരുവിൽ വലിച്ചെറിഞ്ഞു. അവരാണ് നീചർ .
ഇല്ല നിങ്ങൾക്ക് തെറ്റി .
ആ വസ്ത്രത്തിൽ തുന്നിവെച്ചിരിക്കുന്ന ഏലസ്സ് നോക്കൂ. കുഞ്ഞിൻറെ രക്ഷക്കായാണ് അത് വെച്ചിരിക്കുന്നത് .
കുഞ്ഞിനെ ഇങ്ങനെ ഉപേക്ഷിക്കാൻ എത്ര മാത്രം മനക്ലേശം അവർ അനുഭവിച്ചിട്ടുണ്ടാവും എന്ന് ആലോചിച്ചു നോക്കൂ .
എനിക്ക് മറ്റുള്ളവരുടെ കാര്യങ്ങൾ ആലോചിച്ചു ഇരിക്കാൻ സമയമില്ല .
- എന്തു സ്വാർത്ഥൻ ആണ് ... - അതിൽ എന്ത് തെറ്റാണ് ??
പട്ടികൾ പോലും മനുഷ്യരെക്കാൾ സുഖമായി ജീവിക്കുന്നു, ഈ ഭൂമിയിൽ .
കുറച്ചൊക്കെ സ്വാർത്ഥത ഇല്ലെങ്കിൽ ഈ ഭൂമിയിൽ ജീവിക്കാൻ ബുദ്ധിമുട്ടാണ് .
കഷ്ടം .
എല്ലാവരും സ്വാർത്ഥരാണ് .
എന്നിട്ട് ന്യായീകരണങ്ങൾ പറയുന്നു .
കൊള്ളക്കാരനും, ആ സ്ത്രീയും, അവളുടെ ഭർത്താവും ഇപ്പൊ നിങ്ങളും !
അപ്പൊ നിങ്ങൾ മാത്രം എന്താ ? നല്ല തമാശയായിരിക്കുന്നു .
നിങ്ങൾ കോടതിയെ പറ്റിച്ചിട്ടുണ്ടാവും പക്ഷെ എന്നെ പറ്റിക്കാനാവില്ല .
ആ കത്തി നിങ്ങൾ എന്ത് ചെയ്തു?
ആ രത്നം പതിച്ച വിലപ്പിടിച്ച കത്തി
തജോമാരു പറഞ്ഞ കത്തിയോ ??
എന്ത് പറ്റി അതിനു? മണ്ണിൽ അലിഞ്ഞു പോയോ?
നീയല്ല അത് എടുത്തതെങ്കിൽ പിന്നെ ആര് ?
എന്റെ ഊഹം ശരി ആയിരുന്നു .
ഒരു കള്ളൻ വെരോരുതനെ കള്ളനെന്നു വിളിച്ചു ആക്ഷേപിക്കുന്നു . ഇതാണ് സ്വാർഥത .
നിങ്ങൾക്ക് വേറെ എന്തെങ്കിലും പറയാനുണ്ടോ??
ഇല്ലെങ്ങിൽ ഞാൻ പോകുന്നൂ .
നിങ്ങൾ എന്താണ് ചെയ്യുന്നത് ? ബാക്കി ഉള്ളത് കൂടി എടുക്കുകയാണോ?
എനിക്ക് 6 കുട്ടികൾ ആണ് .
ഒരെണ്ണം കൂടി ഉണ്ടെങ്കിൽ വലിയ മാറ്റമൊന്നും വരാൻ പോകുന്നില്ല .
ഞാൻ പറഞ്ഞത് ഓർത്ത് എനിക്ക് ലജ്ജ തോന്നുന്നു .
ഇങ്ങനെ ഒരു ദിവസത്തിൽ എല്ലാവരെയും സംശയിക്കുന്നത് സ്വാഭാവികം ആണ്.
ഞാനാണ് ലജ്ജിക്കേണ്ടത് .
എനിക്ക് എൻറെ മനസ്സിനെ തന്നെ അറിയാൻ സാധിച്ചില്ല .
ഇല്ല, ഞാൻ നിങ്ങളോട് കടപ്പെട്ടിരിക്കുന്നു .
നിങ്ങൾ കാരണം......
ഇന്നെനിക്കു മനുഷ്യനിൽ ഉള്ള വിശ്വാസം തിരിച്ചു കിട്ടി .
ഇതിനൊന്നും നന്ദി പറയേണ്ട കാര്യമില്ല .
ശുഭം
MSone - Malayalam Subtitle for Everyone Join at www.facebook.com/groups/MSONEsubs